**ŠKOLSKI ODBOR**

**KLASA: 003-06/21-01/03**

**URBROJ: 251-94-08-21-2**

**Zagreb, 26. siječnja 2021.**

**ZAPISNIK**

**48. sjednice Školskog odbora XV. gimnazije, Jordanovac 8,**

**održane u ponedjeljak, 25. siječnja 2021., elektronički putem (putem e-maila) u 13:50**

**PRISUTNI:**

* Marina Bilić, dipl. ing., predsjednica
* Radmila Butorac
* Lovrek Dijanić
* Krešimir Gracin, prof. mentor, zamjenik predsjednice
* mr. sc. Ljiljana Klinger
* Miroslav Nikolić, dipl. iur.
* Igor Plavčić, dipl. ing.

Prisutni su svi članovi Školskog odbora čime je omogućeno pravovaljano odlučivanje.

Prisutne su ravnateljica Ljiljana Crnković, prof., i tajnica Ivana Šimić, mag. iur.

Predloženi

**DNEVNI RED**

1. Verifikacija zapisnika 47. sjednice
2. Odluka o prihvaćanju donacije za Sisak, Petrinju, Glinu i ostala područja pogođena potresom
3. Odluka o nabavi stambenih kontejnera

Članovi Školskog odbora jednoglasno prihvaćaju predloženi dnevni red.

**Ad 1.**

Članovi Školskog odbora jednoglasno verificiraju Zapisnik 47. sjednice Školskog odbora.

**Ad 2.**

Radnici, roditelji učenika, učenici XV. gimnazije i druge osobe prikupljali su financijska sredstva u svrhu donacije potresom pogođenim područjima (Sisak, Petrinja, Glina i okolica) uplatom na račun XV. gimnazije. Prikupljeno je ukupno 108.931,11 kn.

Školski odbor jednoglasno donosi odluku.

„Na temelju članka 29., stavka 1., točke 4., podtočke 2. Statuta XV. gimnazije, KLASA: 012-03/19-01/02, URBROJ: 251-94-08-19-1 od 18. ožujka 2019., KLASA: 012-03/20-01/01, URBROJ: 251-94-08-20-4 od 29. travnja 2020., Školski odbor XV. gimnazije na 48. sjednici održanoj elektroničkim putem 25. siječnja 2021. jednoglasno donosi

ODLUKU

I.

Prihvaća se novčana donacija radnika, roditelja učenika, učenika XV. gimnazije i drugih osoba uplaćena na račun XV. gimnazije IBAN HR0923900011100020837 u svrhu donacije stanovnicima područja Hrvatske oko Siska, Petrinje, Gline i okolice pogođenog potresom 29. prosinca 2020. u ukupnom iznosu 108.931,11 kuna.

II.

XV. gimnazija će prihvaćena donirana sredstva iz točke I. ove Odluke donirati u svrhu pomoći stanovnicima s potresom pogođenih područja iz točke I. ove Odluke nabavom i opremom stambenih kontejnera za osobe kojima su domovi uništeni ili oštećeni uslijed potresa, što će se odrediti zasebnom odlukom.

XV. gimnazija će po provedenoj donaciji izraditi izvješće o donaciji.“

**Ad 3.**

Vijeće roditelja XV. gimnazije na sjednici 14. siječnja 2021. zauzelo je stav da bi bilo dobro prikupljeni novac utrošiti za nabavu stambenih kontejnera budući da još uvijek svi ljudi kojima su kuće uništene ili znatno oštećene nemaju adekvatan smještaj.

Detaljno su razmotrene sve mogućnosti nabave (samostalno ili posredno preko nekog subjekta koji je registriran kao humanitarna organizacija, razmotrene ponude iz BiH i RH, provjereni carinski i porezni propisi) i zaključeno je kako je najbolji način da XV. gimnazija samostalno provede nabavu kontejnera iz Hrvatske.

Na temelju prikupljenih ponuda, povjerenstvo u sastavu Ljiljana Crnković, Nikola Dmitrović, Ivana Šimić, Vjeka Lacković, Lovrek Dijanić uz mišljenje predstavnika Vijeća učenika, predlaže nabavu prema ponudi Jedinstvo Krapina d.o.o. 2 stambena kontejnera sa sanitarnim čvorom (cijena po komadu 42.960,00 kn + PDV) koji su dostupni odmah, kao ekonomski najpovoljnije ponude.

Školski odbor jednoglasno donosi odluku.

„Na temelju članka 29., stavka 1., točke 4., podtočke 3. Statuta XV. gimnazije, KLASA: 012-03/19-01/02, URBROJ: 251-94-08-19-1 od 18. ožujka 2019., KLASA: 012-03/20-01/01, URBROJ: 251-94-08-20-4 od 29. travnja 2020., Školski odbor XV. gimnazije na 48. sjednici održanoj elektroničkim putem 25. siječnja 2021. jednoglasno donosi

ODLUKU

I.

Odobrava se nabava 2 stambena kontejnera sa sanitarnim čvorovima kao donacija XV. gimnazije osobama čiji su domovi oštećeni ili uništeni potresom koji je pogodio područje Hrvatske oko Siska, Petrinje, Gline i okolice 29. prosinca 2020., zbog čega su neprikladni za daljnje stanovanje, u visini iznosa nabave 85.921,64 kn + PDV prema ponudi i predračunu ponuditelja Jedinstvo Krapina d.o.o.

II.

Nabava će se financirati iz sredstava prihvaćene donacije novčanih sredstava radnika, roditelja učenika, učenika XV. gimnazije i drugih osoba prikupljenih u svrhu pomoći stanovnicima područja Siska, Petrinje, Gline i okolice pogođenim potresom 29. prosinca 2020.

Dodjelu kontejnera konkretnim obiteljima ili osobama izvršit će stručna tijela škole u koordinaciji s Vijećem roditelja i Vijećem učenika XV. gimnazije prema prikupljenim informacijama o potrebama i listama prioriteta s područja pogođenih potresom iz točke I. ove Odluke.

XV. gimnazija će po provedenoj donaciji izraditi izvješće o donaciji.“

Sjednica Školskog odbora završila je u 15:15.

ZAPISNIČARKA PREDSJEDNICA

ŠKOLSKOG ODBORA

Ivana Šimić, mag. iur. Marina Bilić, dipl. ing.